નવી દિલ્હીઃ ભારત-ચીન બોર્ડર પર દેશનું ગુપ્તચર નેટવર્ક આગામી દિવસોમાં વધુ મજબૂત થવા જઈ રહ્યું છે. સરકારે સીમા જાસૂસી યોજનાને મંજૂરી આપતાં નક્કી કર્યું છે કે સશસ્ત્ર સીમા દળ SSBની નાગરિક શાખાના 2 હજારથી વધુ કર્મચારીઓને IBમાં મોકલવામાં આવશે. સરકારનું આ પગલું એટલા માટે પણ મહત્વનું છે કેમ કે આનાથી ડેડ માનવામાં આવતી SSBને નાગરિક શાખાને નવું જીવન મળશે. SSBની નાગરિક શાખાની કુલ 2 હજાર 765 ચોકિઓ આગામી વર્ષમાં IBની કમાનમાં આવશે. જેમાંથી 2 હજાર 39 ચોકિઓ પણ એક્ટિવ છે.